CELEX: 31998D0348
Language: el
Date: 1998-05-19 00:00:00
Title: 98/348/ΕΚ: Απόφαση του Συμβουλίου της 19ης Μαΐου 1998 με την οποία παρέχεται εγγύηση της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια στην πρώην Γιουγκοσλαβική Δημοκρατία της Μακεδονίας και που τροποποιεί την απόφαση 97/256/ΕΚ με την οποία παρέχεται εγγύηση της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική και Ασία, Νότια Αφρική)

Avis juridique important

|

31998D0348

98/348/ΕΚ: Απόφαση του Συμβουλίου της 19ης Μαΐου 1998 με την οποία παρέχεται εγγύηση της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια στην πρώην Γιουγκοσλαβική Δημοκρατία της Μακεδονίας και που τροποποιεί την απόφαση 97/256/ΕΚ με την οποία παρέχεται εγγύηση της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική και Ασία, Νότια Αφρική)  

Επίσημη Εφημερίδα αριθ. L 155 της 29/05/1998 σ. 0053 - 0054

ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Μαΐου 1998 με την οποία παρέχεται εγγύηση της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια στην πρώην Γιουγκοσλαβική Δημοκρατία της Μακεδονίας και που τροποποιεί την απόφαση 97/256/ΕΚ με την οποία παρέχεται εγγύηση της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική και Ασία, Νότια Αφρική) (98/348/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι το Συμβούλιο, με τις αποφάσεις του της 27ης Νοεμβρίου 1997, συνήψε συμφωνία συνεργασίας μεταξύ της Ευρωπαϊκής Κοινότητας και της πρώην Γιουγκοσλαβικής Δημοκρατίας της Μακεδονίας και συμφωνία στον τομέα των μεταφορών μεταξύ των ιδίων μερών 7ότι η εν λόγω συμφωνία συνεργασίας περιλαμβάνει πρωτόκολλο για τη χρηματοδοτική συνεργασία το οποίο προβλέπει ότι η Ευρωπαϊκή Τράπεζα Επενδύσεων (ΕΤΕπ) θα χορηγήσει, από τα ίδια κεφάλαιά της, δάνεια μέχρις ανωτάτου ποσού 150 εκατομμυρίων Ecu ως τις 31 Δεκεμβρίου 2000 7ότι η απόφαση 97/256/ΕΚ (3), παρέχει δημοσιονομική εγγύηση στην ΕΤΕπ για δάνεια, από τα ίδια κεφάλαιά της, σε συγκεκριμένες περιοχές εκτός της Κονότητας 7 ότι η δημοσιονομική εγγύηση θα πρέπει να επεκταθεί για να καλύψει τα δάνεια της Τράπεζας που συμφωνούνται στο πλαίσιο του πρωτοκόλλου για χρηματοδοτική συνεργασία με την πρώην Γιουγκοσλαβική Δημοκρατία της Μακεδονίας 7ότι το Συμβούλιο καλεί την Τράπεζα να χρηματοδοτήσει σχέδια στην χώρα αυτή, σύμφωνα με τις διατάξεις που καθορίζονται στο πρωτόκολλο χρηματοδοτικής συνεργασίας, προσφέροντάς της την εγγύηση που προβλέπεται στην παρούσα απόφαση 7ότι η απόφαση 97/256/ΕΚ θα πρέπει συνεπώς να τροποποιηθεί 7ότι η συνθήκη δεν προβλέπει άλλες εξουσίες, εκτός από εκείνες του άρθρου 235, για την έκδοση της παρούσας απόφασης,ΑΠΟΦΑΣΙΖΕΙ:Άρθρο 1 Η απόφαση 97/256/ΕΚ τροποποιείται ως εξής:1. στον τίτλο, το τμήμα της φράσης «... Λατινική Αμερική και Ασία, Νότια Αφρική» αντικαθίσταται από το «... Λατινική Αμερική και Ασία, Νότια Αφρική και πρώην Γιουγκοσλαβική Δημοκρατία της Μακεδονίας» 72. στο άρθρο 1 παράγραφος 1 πρώτο εδάφιο, το τμήμα της φράσης «... Λατινικής Αμερικής και Ασίας, και στη Νότια Αφρική» αντικαθίσταται από το «... Λατινικής Αμερικής και Ασίας, στη Δημοκρατία της Νότιας Αφρικής και στην πρώην Γιουγκοσλαβική Δημοκρατία της Μακεδονίας» 73. στο άρθρο 1 παράγραφος 1 δεύτερο εδάφιο:α) το τμήμα της φράσης «... ποσό 7 105 εκατομμυρίων Ecu, ...» αντικαθίσταται από το «... ποσό 7 255 εκατομμυρίων Ecu, ...» 7β) προστίθεται η ακόλουθη πέμπτη περίπτωση:«- πρώην Γιουγκοσλαβική Δημοκρατία της Μακεδονίας: 150 εκατομμύρια Ecu» 7γ) το τελευταίο τμήμα της φράσης της δεύτερης πρότασης «... Λατινικής Αμερικής και της Ασίας, και την 1η Ιουλίου 1997 για τη Νότια Αφρική» αντικαθίσταται από το «... Λατινικής Αμερικής και της Ασίας, την 1η Ιουλίου 1997 για τη Δημοκρατία της Νότιας Αφρικής, και την 1η Ιανουαρίου 1998 για την πρώην Γιουγκοσλαβική Δημοκρατία της Μακεδονίας» 74. στο άρθρο 1, παράγραφος 2, προστίθεται η ακόλουθη έκτη περίπτωση:«- πρώην Γιουγκοσλαβική Δημοκρατία της Μακεδονίας».Άρθρο 2 Πραγματοποιούνται αντίστοιχες τροποποιήσεις στην συμφωνία που έχει συναφθεί μεταξύ της Επιτροπής και της ΕΤΕπ στην οποία αναφέρεται το άρθρο 5 της απόφασης 97/256/ΕΚ.Άρθρο 3 Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 19 Μαΐου 1998.Για το ΣυμβούλιοΟ ΠρόεδροςG. BROWN(1) ΕΕ C 108 της 7. 4. 1998, σ. 1.(2) ΕΕ C 152 της 18. 5. 1998.(3) ΕΕ L 102 της 19. 4. 1997, σ. 33.